b"\n_START_ARTICLE_\nUd\xc3\xb3bnaia\n_START_SECTION_\nHist\xc3\xb2ria\n_START_PARAGRAPH_\nUd\xc3\xb3bnaia fou fundada el 1858 pels cosacs d'acord amb un ukaz imperial amb la fi de protegir els confins meridionals de l'Imperi Rus. El lloc, envoltat de conreus i banyat per diversos rius, era molt propici per a l'agricultura. El 1859 hi havia 267 fam\xc3\xadlies que havien vingut d'altres parts de R\xc3\xbassia per colonitzar les terres. Els camperols conreaven camps de cereals (blat, civada, blat sarra\xc3\xad, ordi...). S'hi establ\xc3\xad el 19\xc3\xa8 regiment de cosacs del Kuban. El 1863 tenia ja 1.794 habitants._NEWLINE_Va ser centre administratiu del raion d'Ud\xc3\xb3bnaia del 1935 al 1953, any en qu\xc3\xa8 el raion fou fusionat amb el d'Otr\xc3\xa0dnaia. Fou ocupada per la Wehrmacht de l'Alemanya nazi l'11 d'agost del 1942 i alliberada per l'Ex\xc3\xa8rcit Roig el 22 de gener del 1943."